\NormalFont\ShortTitle{Nauũ}

{\MT NAUŨ

\par }{\IMT Yã́ pↄ́ kú láɛ bee guuↄ

\par }{\IP Láɛ́ bee dↄ̀aa à lɛ́lɛa Asili pↄ́ Isailiↄ lɛ́ falubↄnɛ́ↄ bùsu mɛɛwia Ninivawa yã'ò. Nauũ lápi kɛ̃̀ e Babiloniↄ aaↄ gɛ́ Niniva dúuzↄ̃i e wàↄ gɛ́ Yesu Kilisi ii wɛ̃̀ 612.

\par }{\IP Lápi daalɛa (1.2-8) lɛ́ ↄlↄwɛ̃ɛ kɛ́ Lua mɛ́ iko vĩ dṹnia pↄ́piiwa mɛ́ ↄ̃mɛ a yã́kpalɛkɛ ń dṹniao. A gbɛa (1.9-2.3) lá Lua gbãapi a zĩkɛ bùsuↄ yã́ musu Nauũ gↄↄ. Niniva a kaalɛ, Yudaↄ i gↄ̃ ńzĩa vĩ. A gbɛa lↄ (2.4-3.19) Nauũ Niniva gbãa pↄ́ a vĩ midɛa dàu à sìuwɛ̃ɛ, àlɛ pↄnakɛò.

\par }{\IP Ãnabipi yã́ pↄ́ àlɛ yá gbãa dɛ Niniva kaalɛa yã́a. Ninivaá mɛɛwia pↄ́ ĩ́andãa kↄ̃̀uɛ. A gbɛ̃́ↄá dàakɛn lalasideↄnɛ. Gbɛ̃́ bee taaↄ kaalɛ píiɛ.



\par }\ChapOne{1}{\SH Dii pↄpaa Ninivadeↄzi
\par }
{\PP \VerseOne{1}Niniva\FTNT{*}{{\FR 1:1 }{\FT{Sof 2.13-15}}} yã́ pↄ́ Ɛlekosi gbɛ̃́ Nauũ è taalan kɛ:


\par }{\Q \VS{2}Dii nↄ̀sɛ ì fɛlɛ à tↄsimá,

\par }{\Q Dii ì tↄsimá, pↄfɛ̃den aà ũ,

\par }{\Q Dii ì tↄsi a ibɛɛↄwa,

\par }{\Q ìↄ fɛ̃a a wɛ̀lɛↄzi.


\par }{\Q \VS{3}Dii pↄ lí pa kpaao,

\par }{\Q a gbãa vĩ zↄ̃ↄ,

\par }{\Q ìli tó tàaede bↄ̀ pão.

\par }{\Q Dii ku zàa'ĩana ń zàao guu,

\par }{\Q luabɛpuana dɛ aà kɛ̀sɛ luutɛ̃ ũ.


\par }{\Q \VS{4}Ì ísia lele, gugii i bↄ,

\par }{\Q ì to swa píi í ba,

\par }{\Q Basana ń Kaamɛlio i gↄ̃ wɛ̃nannↄ,

\par }{\Q Libã bùsu sɛdɛ lá bↄlↄↄ i giigaga.


\par }{\Q \VS{5}Gbɛ̀sĩsĩↄ ì deedee Dii aɛ,

\par }{\Q sĩ̀sĩↄ ì yↄ́,

\par }{\Q dṹnia ì lualua aà yã́i,

\par }{\Q tↄↄlɛ ń pↄ́ pↄ́ kuwàↄ píi.


\par }{\Q \VS{6}Démɛ a fↄ̃ gí aà kpɛ̃nɛmuuii?

\par }{\Q Démɛ a fↄ̃ àↄ zɛa

\par }{\Q aà pↄkũma pãsĩ bↄbↄmagↄↄi?

\par }{\Q Aà pↄfɛ̃ ì bↄ lán tɛ́waɛ,

\par }{\Q gbɛsiↄ i wi aà aɛ.


\par }{\Q \VS{7}Dii maa,

\par }{\Q a dɛ mikpakĩi ũ wɛ́tɛ̃agↄↄ,

\par }{\Q gbɛ̃́ pↄ́ nàaàziↄ ↄ̃ a ń yã́ dↄ̃.


\par }{\Q \VS{8}A a wɛ̀lɛↄ midɛ ń idaaguao,

\par }{\Q a a ibɛɛpiↄ ya ń kpá gusiau.


\par }{\Q \VS{9}Lɛ́ kpele aalɛ kpaaĩ Diizii?

\par }{\Q A a midɛ,

\par }{\Q aa wɛ́tɛ̃amↄɛ́ gɛ̃n plao.


\par }{\Q \VS{10}Aa igbɛ̃ aa kã́, aai gↄ̃ ye lɛu,

\par }{\Q tɛ́ i kṹmá míↄmiↄ lán sɛ̃̀ giiwa.


\par }{\Q \VS{11}Niniva gbɛ̃e lɛ́ lɛ́ gia da gbɛ̃́ↄwa,

\par }{\Q àlɛ lɛkpaaĩ ń gbɛ̃́ↄ Diizi.


\par }{\Q \VS{12}Ma Dii ma mɛ̀:

\par }{\Q Baa tó an zĩgↄ̃ↄ mↄ̀ ń dasilɛu,

\par }{\Q wa ń kwɛ́ɛ, aai sãalɛ.

\par }{\Q Baa kɛ́ ma á swãgàga yãa,

\par }{\Q má gága lↄo.


\par }{\Q \VS{13}Má zuu pↄ́ aa dàɛ́ gboo,

\par }{\Q má mↄ pↄ́ aa kàwá kɛ̃́kɛ̃.


\par }{\MM \VS{14}Yã́ pↄ́ ma Dii má ò Niniva yã́ musun kɛ:

\par }{\Q N gbɛ̃e a gↄ̃ n tↄ́ aↄ kuwà lↄo.

\par }{\Q Má pↄ́ ãaↄ ń pↄ́ kásaa pↄ́ kú n tã́akpɛuↄ wíwi,

\par }{\Q mí mia'ɛ yↄ̃nɛ, asa wɛ̃́lɛ gian n ũ.




\par }\Chap{2}{\SH Zĩblea Ninivawa
\par }
{\Q \VerseOne{1}Baonakpana gwa bɛ sĩ̀sĩ musu,

\par }{\Q àlɛ aafia kpàwakɛ.\FTNT{*}{{\FR 2:1 }{\FT{Isa 52.7}}}

\par }{\Q Yudaↄ, àli á dikpɛↄ kɛ,

\par }{\Q àli lɛ́ pↄ́ á kɛ̀ Diiwaↄ fĩaboɛ̀.

\par }{\Q Gbɛ̃kaalɛnapiↄ ɛa lɛ́lɛwá lↄo,

\par }{\Q wà ń mìdɛ ḿpii.


\par }{\Q \VS{2}Ninivadeↄ, wàlɛ mↄ́ lɛ́lɛiwá.

\par }{\Q À á bĩ́i dↄ̃́a, íↄ zɛ́ gwa!

\par }{\Q À tepɛ, í zɛ gíũgiũ!


\par }{\Q \VS{3}Dii a ɛa Yakↄbu buiↄ gawi kpámá,

\par }{\Q lá Isailipiↄ vĩ yãawaɛ.

\par }{\Q Asa gbɛ̃waanaↄ mↄ̀ ń bùsu wàaɛ,

\par }{\Q aa ń vɛ̃ɛbuↄ dɛ̀.


\par }{\Q \VS{4}An zĩgↄ̃ gbãaↄ sɛ̀ngbaoↄ tã̀,

\par }{\Q nɛgↄ̃napiↄ ula tɛ̃a zóizoiↄ daa,

\par }{\Q an sↄ̃́go mↄↄ lɛ́ pípi,

\par }{\Q aa ku sↄu guu,

\par }{\Q aalɛ ń sↄ̃naↄ gbãɛgbãɛ.


\par }{\Q \VS{5}Aa sì wɛ̃́lɛpi zɛau ń ń sↄ̃́goↄ bàzaao,

\par }{\Q aalɛ kɛ gãaɛ kìlikili.

\par }{\Q Aalɛ gɛ̃ bìoobioo lán sɛ̃tɛwa,

\par }{\Q aa wãa lán loupilɛawa.


\par }{\Q \VS{6}Wà zĩgↄ̃ sĩanaↄ sìsi,

\par }{\Q aalɛ wã, aalɛ kpakpagua,

\par }{\Q aa mipɛ̀ bĩ́iwa ń wãao,

\par }{\Q aalɛ ń sɛ̀ngbaoↄ pɛ́lɛpɛlɛ.


\par }{\Q \VS{7}Aa bĩ́ibↄlɛↄ wɛ̃̀wɛ̃,

\par }{\Q gu pↄ́ swa pã̀u wɛ̃́lɛpia,

\par }{\Q aa kibɛ kwɛ̀.


\par }{\Q \VS{8}Wà tà ń Niniva kí nao zĩ̀zↄ ũ,

\par }{\Q aà zↄnↄɛnaↄ lɛ́ ↄ́ↄlↄ lán felenguuluↄwa,

\par }{\Q aalɛ ńzĩa gbɛ̃gbɛ̃.


\par }{\Q \VS{9}Ninivapi gↄ̃̀ lán íkalɛkĩiwa.

\par }{\Q A gbɛ̃́ↄ lɛ́ gɛ̃zɛa lán íwa.

\par }{\Q Wàlɛ onɛ́: À zɛ! À zɛ!

\par }{\Q Ãma gbɛ̃e i ɛao.


\par }{\Q \VS{10}À ã́nusu sɛ́lɛ! À vua naaa!

\par }{\Q Àizɛɛ diuɛ ń pↄ́ bɛɛɛdeↄ píi.


\par }{\Q \VS{11}Wà pↄ́ↄ nàaa, wà pↄ́ↄ sɛ̀lɛ,

\par }{\Q wɛ̃́lɛ gↄ̃̀ da gii.

\par }{\Q Sↄ̃ kɛ̃̀ gbɛ̃́ↄgu,

\par }{\Q an gbázĩna lɛ́ lua,

\par }{\Q an mɛ zɛa lↄo,

\par }{\Q an baade oosìsi.


\par }{\Q \VS{12}Nↄ̀ↄmusupiↄ tòo gɛ̀ máɛ?

\par }{\Q Nↄ̀ↄmusu nɛ́ↄ pↄblekĩipi ku má ni?

\par }{\Q Nↄ̀ↄmusu sa ń dao ìↄ bɛbɛ we yãa,

\par }{\Q gbɛ̃e yã́ lí ń nɛ́ↄ vĩakũo.


\par }{\Q \VS{13}Nↄ̀ↄmusu sapi nↄ̀ↄ kũ̀ a nɛ́ↄnɛ yãa,

\par }{\Q à nↄ̀ↄ ɛ̀ a naↄnɛ, à mↄ̀má.

\par }{\Q Nↄ̀ↄ pↄ́ a tàitaiↄ ka aà tòo pai.


\par }{\Q \VS{14}Ma Dii Zĩgↄ̃de ma mɛ̀:

\par }{\Q Má fɛlɛnnↄ,

\par }{\Q má n sↄ̃́goↄ kpasa, a súɛlɛ iↄ dↄ,

\par }{\Q wi n nɛ́piↄ dɛdɛ ń fɛ̃ndao.

\par }{\Q Má pↄ́ pↄ́ ń sìmáↄ kaalɛ,

\par }{\Q wa n zĩnaↄ yã'o ma lↄo.




\par }\Chap{3}{\SH Waiyoo Niniva
\par }
{\Q \VerseOne{1}Waiyoo gbɛ̃dɛnaↄ wɛ̃́lɛ!

\par }{\Q Ìliↄ ku gbɛ̃taitaisaio.

\par }{\Q Mↄafili pàɛwà ń pↄ́ pↄ́ wa sìmáↄ.


\par }{\Q \VS{2}Flã̀ kↄ̃fĩ ń sↄ̃́go gbá kↄ̃fĩo ma dↄ!

\par }{\Q Sↄ̃́ↄ lɛ́ bàalɛ, an góↄ lɛ́ vĩvĩ.


\par }{\Q \VS{3}Zĩgↄ̃ sↄ̃deↄ lɛ́ suwà,

\par }{\Q an fɛ̃nda wɛ́tɛ̃ lɛ́ pipi,

\par }{\Q an sↄ̃naↄ lɛ́ tɛkɛ.

\par }{\Q Gbɛ̃́ pↄ́ wà ń paɛpaɛↄ dasi,

\par }{\Q gɛↄ gↄ̃̀ kpálɛ, wa fↄ̃ dↄdↄo.

\par }{\Q Wàlɛ kpakpa gɛↄla.


\par }{\Q \VS{4}Káaluapi lɛnakasaanɛ́ yã́iɛ.

\par }{\Q Aà kákaa maa, ì kpáńzi,

\par }{\Q à buiↄ kà zↄbleu ń lɛnakasaanɛ́o,

\par }{\Q à ń ↄ̃̀ↄkpà a gbɛ̃kↄↄlɛkɛa guu.


\par }{\Q \VS{5}Ma Dii Zĩgↄ̃de ma mɛ̀,

\par }{\Q má fɛlɛnnↄ,

\par }{\Q má n zwãa sɛ kanɛ n mia,

\par }{\Q mí tó buiↄ n puizi e,

\par }{\Q mí n asii ↄlↄ an kíaↄnɛ.


\par }{\Q \VS{6}Má n pápa ń pↄ́ gĩ vãio,

\par }{\Q mí n kɛ pↄ́ↄpↄↄ,

\par }{\Q mí tó gbɛ̃́pii wɛfĩma.


\par }{\Q \VS{7}Gbɛ̃́ pↄ́ wɛsìnlɛↄ bàalɛnɛ

\par }{\Q aai mɛ: Niniva gↄ̃̀ da fↄ̃̀ii.

\par }{\Q Démɛ a wɛ̃nakɛ a yã́ musui?

\par }{\Q Má wá nↄ̀sɛnininaↄ euɛ̀i?


\par }{\Q \VS{8}N maa dɛ Tɛbɛsi pↄ́ kálɛa Niili saɛa yã̀?

\par }{\Q Swapi í mɛ́ kàedài a bĩ́i ũ.


\par }{\Q \VS{9}Etiopiↄ ń Egipiↄ mɛ́ wɛ̃́lɛpi wá ũ,

\par }{\Q a gbãa lɛ́ vĩo,

\par }{\Q Putiↄ ń Libiiↄ ku a zɛnnↄdeↄ guuɛ.


\par }{\Q \VS{10}Kási wà tà ń Tɛbɛsideↄ zĩ̀zↄↄ ũ,

\par }{\Q wà ń nɛ́ↄ wìwi zɛ́kpaaↄ guu píiɛ.

\par }{\Q Wà likpà an bɛɛɛdeↄ sɛa yã́ musu,

\par }{\Q wà mↄkà an gbɛ̃zↄ̃ↄↄwa.


\par }{\Q \VS{11}Á Ninivadeↄ sↄ̃,

\par }{\Q ma pↄkũmabↄbↄma í a zↄ̃lɛwáɛ,

\par }{\Q í gↄ̃ sãalɛa,

\par }{\Q íↄ mikpakĩi wɛɛlɛ á ibɛɛↄ yã́i.


\par }{\Q \VS{12}Á zɛgikĩiↄ gↄ̃ lán libɛ pↄ́ màwaɛ.

\par }{\Q Tó wa zĩ̀a, aa kwɛ a blenaↄnɛ.


\par }{\Q \VS{13}Gwa! Á zĩgↄ̃ↄ dɛ lán nↄɛↄwaɛ,

\par }{\Q á wɛ̃́lɛↄ bĩ́ibↄlɛↄ wɛ̃a á wɛ̀lɛↄnɛ dàii.

\par }{\Q Tɛ́ lɛ́ kṹ bↄlɛpiↄ gbã́aↄwa.


\par }{\Q \VS{14}À ítↄtↄ kálɛ, asa wa á kákaɛ.

\par }{\Q À gɛ̃ bɛ̀lɛu, í ↄ̃zↄ̃wà!

\par }{\Q À bilikibↄò, í á bĩ́i gbãa kã́fĩ!


\par }{\Q \VS{15}Tɛ́ a gi kṹwá weɛ,

\par }{\Q wi á dɛdɛ ń fɛ̃ndao.

\par }{\Q Wa á kaalɛ kwasutɛ̃ↄ pↄblea ũɛ.

\par }{\Q À kↄ̃ lán kwaↄwa!

\par }{\Q À gusisi lán kwasutɛ̃ↄwa!


\par }{\Q \VS{16}Á laatanaↄ dasikũ̀ lán saanaↄwa,

\par }{\Q aaì gbɛ̃ble, aaì gɛ̃zɛa.


\par }{\Q \VS{17}Á gudↄ̃anaↄ dɛ lán kwasutɛ̃ↄwa,

\par }{\Q á zĩ̀kan dↄaanaↄ dasi lán kwaↄwa,

\par }{\Q aa kpa bĩ́iwa niɛniɛ.

\par }{\Q Tó ĩatɛ̃ bìlɛ, aaì gɛ̃zɛa,

\par }{\Q wìliↄ ń tákĩi dↄ̃o.


\par }{\Q \VS{18}Asiliↄ kía,

\par }{\Q n gbɛ̃́ↄ dↄaanaↄ i'ò,

\par }{\Q n zĩgↄ̃ↄ gbɛ̃zↄ̃ↄↄ gàga.

\par }{\Q N gbɛ̃́ↄ fãaaa sĩ̀sĩↄ musu,

\par }{\Q gbɛ̃e ku à ń kãaao.


\par }{\Q \VS{19}Wíwia pↄ wà n wiwi ɛsɛ vĩo,

\par }{\Q n bↄpi láaa vĩo.

\par }{\Q Gbɛ̃́ pↄ́ n bao mà

\par }{\Q ali ↄtaalɛ n yã́ musuɛ,

\par }{\Q asa gbɛ̃e i gí n pãsĩ kpálɛsai mai a mɛwao.

\par }