\NormalFont\ShortTitle{Kↄlↄsideↄ}

{\MT KƆLƆSIDEƆ

\par }{\IMT Yã́ pↄ́ kú láɛ bee guuↄ

\par }{\IP Kↄlↄsi dɛ Tuukii bùsu wɛ̃́lɛ mɛ̀ndo ũɛ. A ku Ɛfɛsɛ gukpɛ oi kiloo ↄ̀aa do taawa. Pↄlu ìwa Kↄlↄsi gbɛ̃́ Ɛpafa mɛ́ gɛ̀ ń baona yã́o we sɛ̃́ia (1.7, 4.12).

\par }{\IP Pↄlu dɛ dakpɛuna ũ (4.3, 10, 18) Loma, ↄ̃ Ɛpafa mↄ̀ a òɛ̀ Kↄlↄsideↄ lɛ́ swãdↄ yã́ dↄ̀ↄsaizi. Waasokɛnaeↄ lɛ́ e tó gbɛ̃́ ye Lua dↄ̃, i a suaba, sema wà kúlɛ pↄ́ↄnɛ, wi tↄ̃zↄ̃, wi blɛeↄ tɛ̃́. Bao ĩ́i bee maà gbɛa gↄ̃̀ↄ Pↄlu lakɛ̃̀ Kↄlↄsi Yesudeↄnɛ à mɛ̀ Yesu Kilisi náaikɛa mɛ́ ì gbɛ̃́ suaba ado. À lápi dì Tisiki ń Onɛziũoɛ.

\par }{\IP Fↄkpaamá ń Lua sáaukpaao gbɛa (1.1-14) Pↄlu Kilisi kíakɛ ↄ̀lↄwɛ̃ɛ. A dɛ pↄ́piia, baa nisĩn gbãaↄ, ↄ̃mɛ a gãli mi ũ (1.15-2.3). Bee gbɛa Pↄlu ń gbá laai ɛɛyã pↄ́ aa kũaↄ yã́ musu (2.4-25). À yãdànɛ́ wɛ̃ni dafu pↄ́ wá vĩ naa Yesu Kilisiwa musu, Yesudeↄ kua ń kↄ̃o yã́, uadeↄ kua ń kↄ̃o yã́ ń wá kua Yesudesaideↄ guu yã́o (3.1-4.6).

\par }{\IP Lá midɛkĩi Pↄlu fↄkpà gbɛ̃́ↄwa (4.7-18).

\par }{\IP Ãnabi ɛgɛnaↄ ì mↄ́ ń yã́ↄ dasi. Ampii aaì to Yesudeↄ pãalɛ zɛ́ maaɛ, aali Yesu náaikɛ a zɛ́wao. Bee yã́ mɛ́ tò Kↄlↄsideↄ lá gbãakpà Kilisi dɛa pↄ́piila yã́wa. Ɔ̃mɛ ì Ibiisi ba polo gbɛ̃́wa à aà bↄ zↄbleu ado.



\par }\ChapOne{1}{\SH Sáaukpaa ń wabikɛao
\par }
{\PP \VerseOne{1}Mámɛmaa Kilisi Yesu zĩna Pↄlu lá Lua yeiwa ń wá gbɛ̃́ Timↄteeo, wa láɛ bee kɛ̃̀

\VS{2}wá gbɛ̃́ náaide pↄ́ an kua adoa naa Kilisiwa Kↄlↄsiↄnɛ. Lua wá Mae gbɛ̃kɛkɛɛ́, i á gba aafia.


\par }{\PP \VS{3}Gↄↄpii wá wabikɛa guu wiↄ Lua wá Dii Yesu Kilisi Mae sáaukpa,

\VS{4}asa wa á Kilisi Yesu náaikɛa bao mà ń á yea wá gbɛ̃́ↄzio píi,

\VS{5}kɛ́ á wɛ́ dↄ pↄ́ pↄ́ dilɛaɛ́ luabɛi yã́i. A yã́ sĩande mà yãa baona pↄ́ wa kpàɛ́ guu.

\VS{6}Baonapi lɛ́ nɛ'i, àlɛ ↄta dṹnia guu píi, lá a kɛ̀ á guu za gↄↄ pↄ́ á mà mɛ́ á Lua gbɛ̃kɛ sã́asã dↄ̃wa.

\VS{7}Ɛpafa wá zĩkɛndee yenzide mɛ́ yã́pi dàɛ́ wá gɛ̃ɛ ũ. Kilisi zĩkɛnnáaideɛ,

\VS{8}ↄ̃mɛ yeakↄ̃i pↄ́ Lua Nisĩna á káwà òwɛ̃ɛ.


\par }{\PP \VS{9}A yã́i tò za gↄↄ pↄ́ wa á bao mà, wiↄ wabikɛɛ́ Luawa láasai, aà to à a pↄeã dↄ̃ wásawasa, aà Nisĩna i á gba ↄ̃nↄ ń wɛzɛ̃o píi,

\VS{10}kɛ́ àↄ ku lá Dii yeiwa, á yã́ píi i kaaàgu. Beewa á yãmaa píi kɛa àↄ ↄta, á Lua dↄ̃a iↄ kã́fĩ,

\VS{11}íↄ gbãa yã́pii guu aà gbãa gawide lɛ́u, kɛ́ à yã́pii fↄ̃ ń mɛnao ń pↄnao,

\VS{12}í Mae Lua sáaukpa, asa à wá ká baa pↄ́ a dìlɛ a gbɛ̃́ↄnɛ a gupuauwa.

\VS{13}À wá bↄ́ gusia ikou, à wá kpá a Nɛ́ mɛ̀ndona yenzide kpalau.

\VS{14}Aà sabai wa gↄ̃ wɛ̃́ɛↄ ũ, wá duuna kɛ̃̀wá.\FTNT{*}{{\FR 1:14 }{\FT{Ɛfɛ 1.7}}}


\par }{\SH Kilisi dɛa pↄ́piia
\par }
{\Q \VS{15}Kilisiá Lua pↄ́ wìli e ń wɛ́oo taaɛ,

\par }{\Q ↄ̃mɛ yoa ũ Lua pↄkɛaↄ guu píi.


\par }{\Q \VS{16}À pↄ́pii kɛ̀ musu ń tↄↄlɛo,

\par }{\Q pↄ́ pↄ́ wì eↄ ń pↄ́ pↄ́ wìli eoↄ,

\par }{\Q kpalablenaↄ ge diiↄ

\par }{\Q ge gbãadeↄ ge ikodeↄn nò.

\par }{\Q Pↄ́pii bↄ̀ aà kĩ́iɛ,

\par }{\Q mɛ́ aa ku aà pↄ́ ũɛ.\FTNT{†}{{\FR 1:16 }{\FT{Ɛfɛ 1.21}}}


\par }{\Q \VS{17}A ku pↄ́pii ãa,

\par }{\Q pↄ́pii kú aà sabaiɛ.


\par }{\Q \VS{18}Ɔ̃mɛ a gãlide pↄ́ dɛ aà mɛ ũↄ mi ũ.

\par }{\Q Ɔ̃mɛ dàalɛna ũ, gàbↄ sɛ̃́ia ũ,

\par }{\Q kɛ́ aà gↄ̃ pↄ́pii dↄaana ũ.\FTNT{‡}{{\FR 1:18 }{\FT{Ɛfɛ 1.22-23}}}


\par }{\Q \VS{19}Asa à kà Luagu,

\par }{\Q ↄ̃ a tò a kɛa píi pɛ̀ɛwà.


\par }{\Q \VS{20}A tò pↄ́pii kɛanↄ na aà sabai,

\par }{\Q pↄ́ pↄ́ kú tↄↄlɛↄ ge musuↄn nò.

\par }{\Q Aà au pↄ́ bↄ̀lɛ lipãakↄ̃awa

\par }{\Q mɛ́ mↄ̀ ń aafiapio.


\par }{\PP \VS{21}Ápiↄ sↄ̃ á kɛ̃a Luawa yãa. Aà ibɛɛↄn á ũ á làasoo ń á vãikɛaↄ yã́i,

\VS{22}ↄ̃ Lua tò a kɛanↄ na Kilisi gaa a gbɛ̃nazĩnkɛ mɛ guu yã́i sa, kɛ́ à á kpán'aɛkɛ gbãsĩsai, sãasai, tàaesai,

\VS{23}tó á zɛa gbãa á luanaaikɛa guu deesai gíũgiũ, mɛ́ i kɛ̃ zia'ea yã́ pↄ́ á kũa baona pↄ́ á mà guuwao. Wà baonapi kpà gbɛ̃́ pↄ́ Lua kɛ̀ zĩ́lɛ laↄnɛ píiɛ, mɛ́ mapi ma Pↄlu ma gↄ̃ a kpana ũ.


\par }{\SH Pↄlu zĩkɛa Yesudeↄnɛ
\par }
{\PP \VS{24}Tiasa málɛ pↄnakɛ ń taasi pↄ́ málɛ kɛ á yã́io. Ĩa pↄ́ wa dà Kilisiwa, málɛ a pↄ́ pↄ́ gↄ̃̀ ma ma mɛwa mà bↄlɛi aà gãlide pↄ́ dɛ aà mɛ ũↄ yã́i.

\VS{25}Lua zĩdàmɛɛ, ↄ̃ ma gↄ̃ gãlidepiↄ dↄnlɛde ũ. Ma aà yã'òɛ́, à pɛ̀ɛwá.

\VS{26}Asiiyã pↄ́ ulɛa gbɛ̃́ↄnɛ za asĩnizĩ zadↄ̃ Lua i dṹnia kálɛo ↄ̃mɛ bↄ̀ Lua gbɛ̃́ↄnɛ gupuau sa.

\VS{27}Lua ye aa dↄ̃ lá asiiyãpi gbia zↄ̃ↄ á buipãleↄnɛ. Asiipin kɛ: Kilisi kú á guu, ↄ̃ á wɛ́ dↄ gawii.

\VS{28}Aà yã́ waaso wi kɛ gbɛ̃́piiɛ, wi lɛdaomá, wi yãdaò gbɛ̃́piiɛ ń ↄ̃nↄ píio, kɛ́ wà gbɛ̃́pii kpán'aɛkɛ naa Kilisiwa wásawasa.

\VS{29}A yã́i tò mi zĩkɛ, mi dɛ̃ɛka ń aà gbãa pↄ́ lɛ́ zĩkɛ ma guu maamaao.




\par }\Chap{2}{\PP \VerseOne{1}Má ye àↄ dɛ̃ɛ zↄ̃ↄ pↄ́ málɛ káɛ́ dↄ̃, ápiↄ ń Laodisideↄ ń gbɛ̃́ pↄ́ wi wɛsikↄ̃lɛoↄ píi,

\VS{2}kɛ́ aa e ń sↄ̃dilɛ, aa nakↄ̃wa aa yekↄ̃i, mɛ́ wɛzɛ̃ guu aaiↄ Lua asiiyã pↄ́ dɛ Kilisi ũ dↄ̃ wásawasa, aai a ài zↄ̃ↄ e.

\VS{3}Aà guu ↄ̃nↄ ń dↄ̃ao àizɛɛ píi ulɛau.

\VS{4}Málɛ bee oɛ́, kɛ́ gbɛ̃e su á sã́sã ń lɛnaoo.

\VS{5}Baa tó má kúánↄo, ma làasoo ku, má è álɛ yãkɛ a zɛ́wa, mɛ́ á Kilisi náaikɛa gbãa, ↄ̃ ma pↄ kɛ̀na.


\par }{\SH Pↄ́pii pɛɛamá naa Kilisiwa guu
\par }
{\PP \VS{6}Lá a Kilisi Yesu sì á Dii ũ, àↄ naawà màa,

\VS{7}á zĩ́na iↄ pɛ́lɛa aà guu, í zɛdↄu, íↄ gbãa aà náaikɛa guu lá wa dàɛ́wa, íↄ Lua sáaukpa maamaa.

\VS{8}À laaika kɛ́ gbɛ̃e su dↄ̃a gbãa kásaɛ́ à á sã́sã ń gbɛ̃nazĩna fɛlɛkaa ↄ̃nↄ pã giioo. Yã́ beeↄ ì bↄ fɛlɛkaa pↄ́ pↄ́ wì misiilɛnɛ́ↄ kĩ́iɛ, Kilisi kĩ́i no.\FTNT{*}{{\FR 2:8 }{\FT{Gal 4.3, 9}}}

\VS{9}Asa luakɛa píi pɛ̀ɛwà aà gbɛ̃nazĩnkɛ guu.

\VS{10}Naa gbɛ̃́ pↄ́ dɛ gbãa píi ń iko píio mide ũpiwa, apii pɛ̀ɛwá.

\VS{11}Naawà a tↄ̃zↄ̃̀ bↄa á dàau ũ. I kɛ tↄ̃ pↄ́ wì zↄ̃ ń ↄo no, pↄ́ Kilisi ì zↄ̃nɛ́ɛ.

\VS{12}Asa da'ilɛkɛa guu wà á vĩ́aànↄ\FTNT{†}{{\FR 2:12 }{\FT{Lom 6.4}}} mɛ́ a vuaànↄ, kɛ́ a gbãa pↄ́ Lua aà fɛ̀lɛ bↄ̀ò gau náaikɛ̀ yã́i.

\VS{13}Á dɛ gɛↄ ũ yãa Luaɛ á tàaeↄ ń á luanaaikɛsaio yã́i,\FTNT{‡}{{\FR 2:13 }{\FT{Ɛfɛ 2.1-5}}} ↄ̃ Lua á gbá wɛ̃ni dafu ń Kilisio sãnu, à sùuukɛ̀wanↄ ń wá tàaeↄ píi.

\VS{14}Lua wá tàae taala pↄ́ wá dá yã́u bãdɛ̀, a sɛ pà lipãakↄ̃awa.

\VS{15}Kilisi gaa líwa báa bↄ̀ diiↄ ń gbãadeↄla, à bↄ̀ńnↄ gupuau à ń kpán'aɛkɛ̀ zĩ̀zↄↄ ũ.


\par }{\PP \VS{16}Ayãmɛto ásu to gbɛ̃e yãdilɛɛ́ pↄblea ge imia ge dikpɛ ge mↄbↄa dafu ge gↄↄbↄa yã́ musuo.\FTNT{§}{{\FR 2:16 }{\FT{Lom 14.1-6}}}

\VS{17}Yã́ beeↄ píiá yã́ pↄ́ wà mɛ̀ a mↄ taaɛ, Kilisi mɛ́ a sĩana ũ sa.

\VS{18}Ásu to gbɛ̃́ pↄ́ ì giiye gbɛ̃́ↄwa aa ńzĩa busa, aa wabikɛ ń malaikaↄ kɛ̀sɛ kũao á bↄbↄ'ↄsio. Wɛ́pungu'ea yã́ mɛ́ ìↄ gbãa gbɛ̃́ bee taaɛ, ↄ̃ ì ĩ́an gii dã a dṹnia làasoo yã́ musu.

\VS{19}A pɛa Kilisi pↄ́ dɛ mi ũwao. Naawà guu mɛgu píi ì kↄ̃'eu, aa nakↄ̃wa kĩↄ zĩ sabai, ìↄ gbã lá Lua ye à gbãwa.\FTNT{*}{{\FR 2:19 }{\FT{Ɛfɛ 4.16}}}


\par }{\PP \VS{20}Lá a ga ń Kilisio fɛlɛkaa pↄ́ pↄ́ wì misiilɛnɛ́ↄ yã́ musu, bↄ́yãi i yãdilɛnɛ ma lán dṹnia gbɛ̃́ↄwai?

\VS{21}Wì mɛ ńsu kɛ́ na n ↄzĩo, ńsu kɛ́ iɛo, ńsu ↄkã kɛ́wao.

\VS{22}Pↄ́ beeↄ píi ì láa an mↄaokɛa guuɛ. Gbɛ̃nazĩna yãdanɛ ↄ̃ wa tɛi we.

\VS{23}Ɔ̃nↄ tↄ́ mɛ́ dↄ yã́ beeↄwa. Wàlɛ lousisiyã kakanɛ́ ń zĩabusaao ń ĩadaanzĩawao. Ń beeo aali kpá wá dàaɛo.




\par }\Chap{3}{\SH Kua wɛ̃ni dafu guu
\par }
{\PP \VerseOne{1}Lá a vu ń Kilisio, à to luabɛ yã́ dↄaaɛ́, asa we Kilisi zↄ̃lɛau Lua ↄplaai.\FTNT{*}{{\FR 3:1 }{\FT{Soũ 110.1}}}

\VS{2}À tó á làasoo àↄ ku luabɛ yã́piↄwa, asu àↄ ku dṹnia pↄ́wao.

\VS{3}Asa a ga, á wɛ̃ni ulɛa ń Kilisio Lua guu.

\VS{4}Lá Kilisi dɛ á wɛ̃ni ũ, tó à bↄ̀ gupuau, ápiↄ sↄ̃ á bↄaànↄ ń gawio sa.


\par }{\PP \VS{5}A yã́i tò à dṹnia yã́ pↄ́ kú á nↄ̀sɛ guu dɛ: Káaluakaa, dↄ́ɛ'ĩi, mɛfɛlɛa, vãi nidɛa ń bĩikɛao. Pↄ́ pↄ́ gbɛ̃́ lɛ́ a bĩikɛ gↄ̃̀ aà dii ũɛ.

\VS{6}Yã́ beeↄ yã́i Lua a pↄkũmabↄbↄ a yãmansaiↄwa.

\VS{7}Ápiↄ sↄ̃ á kú a guu yãa, à dↄ̀aaɛ́.

\VS{8}À ↄkpa yã́ɛ beeↄi sa: Pↄkũma, kpɛ̃nɛ, nↄ̀sɛpãsĩ, gbɛ̃́sↄ̃sↄ̃a ń wisaiyã'oao.

\VS{9}Ásu ɛɛtokↄ̃ɛo, asa a á dàa zi ń a yãkɛaↄ bↄ̀ála,

\VS{10}a a dafu pↄ́ ì á lilɛ gbɛ̃́ dafuↄ ũ dà, kɛ́ à gↄ̃ lán Lua pↄ́ á kɛ́ dafuwaɛ,\FTNT{†}{{\FR 3:10 }{\FT{Daa 1.26, Ɛfɛ 4.22-24}}} í aà dↄ̃.

\VS{11}Kua màa Yudaↄ ń buipãleↄ dodo kↄ̃ɛo, ge tↄ̃̀zↄ̃naↄ ń gyafↄↄdeↄ, ge gusↄↄdeↄ, ge ladↄ̃nsaiↄ, ge zↄↄ ń wɛ̃́ɛↄ. Kilisi mɛ́ ń ũ ḿpii, a kú ń guu ḿpii.


\par }{\PP \VS{12}Ayãmɛto, lá Lua á sɛ́ a gbɛ̃́ yenzideↄ ũ, yã́ pↄ́ dɛ à dan kɛ: Wɛ̃nadↄ̃anɛ, gbɛ̃kɛ, zĩabusaa, nↄ̀sɛniɛ ń mɛnao.\FTNT{‡}{{\FR 3:12 }{\FT{Ɛfɛ 4.2}}}

\VS{13}À kↄ̃ fↄ̃́. Tó yãe sù gɛ̃̀ á zãnguo, à sùuukɛ ń kↄ̃o. Lá Dii sùuukɛ̀ánↄ, à kɛ ń kↄ̃o màa sↄ̃.\FTNT{§}{{\FR 3:13 }{\FT{Ɛfɛ 4.32}}}

\VS{14}Azaiasa àↄ yekↄ̃i, asa bee ì mↄ́ ń lɛdoũ yãkelesaio.

\VS{15}À to aafia pↄ́ Kilisi ì ń gba yã́ dↄaaɛ́ á sↄ̃ guu, asa kua ń kↄ̃o aafia Lua á sisiwà mɛdoũdeↄ ũ. Àↄ Lua sáaukpa.

\VS{16}À to Kilisi yã́ zↄ̃lɛkĩi e á nↄ̀sɛu maamaa, í yãdakↄ̃ɛ, í lɛdakↄ̃wa ń ↄ̃nↄ píio. Lua sáaukpaa guu à lɛsiɛ̀ á sↄ̃ guu ń soũo ń táasilɛao ń lɛ pↄ́ aà Nisĩna ì daɛ́o.

\VS{17}Yã́ pↄ́ álɛ kɛ ge álɛ o píi, à kɛ ń Dii Yesu tↄ́o, í Mae Lua sáaukpa ń aà gbãao.\FTNT{*}{{\FR 3:17 }{\FT{Ɛfɛ 5.19-20}}}


\par }{\SH Lua gbɛ̃́ↄ kua
\par }
{\PP \VS{18}Nↄɛↄ, á baade lí misiilɛ á zã́ɛ.\FTNT{†}{{\FR 3:18 }{\FT{Ɛfɛ 5.22, 1Piɛ 3.1}}} Màa à kũ̀ àli kɛ naa Diiwa guu.

\VS{19}Gↄ̃ɛↄ, á baade líↄ ye a nazi.\FTNT{‡}{{\FR 3:19 }{\FT{Ɛfɛ 5.25, 1Piɛ 3.7}}} Ásu àↄ pãsĩńnↄo.

\VS{20}Nɛ́ↄ, à á de ń á dao yãma yã́pii guu, asa bee mɛ́ ì ka Diigu.\FTNT{§}{{\FR 3:20 }{\FT{Ɛfɛ 6.1}}}

\VS{21}Maeↄ, ásuli á nɛ́ↄ pↄ fɛlɛ à ń kúsu kwɛ́o.\FTNT{*}{{\FR 3:21 }{\FT{Ɛfɛ 6.4}}}

\VS{22}Zↄↄ, à á dṹnia diiↄ yãma yã́pii guu. Ásu zĩ ↄkunwɛiana kɛnɛ́o. À zĩkɛnɛ́ ń nↄ̀sɛmɛndoo Dii vĩakɛnaↄ ũ.

\VS{23}Yã́ pↄ́ álɛ kɛ píi, àli kɛ ń nↄ̀sɛmɛndoo, lá Dii álɛ kɛɛ̀wa, i kɛ gbɛ̃nazĩna no.

\VS{24}Àↄ dↄ̃ kɛ́ Dii a fĩaboɛ́ àizãna ũ. Dii Kilisi álɛ zↄbleɛ̀.

\VS{25}Vãikɛna a a vãi gbɛ'e. Lua lí gbɛ̃e zãboo.\FTNT{†}{{\FR 3:25 }{\FT{Ɛfɛ 6.5-8}}}




\par }\Chap{4}{\PP \VerseOne{1}Diiↄ, à á zↄↄ gwa a dↄ̀ↄwa súsu. Àↄ dↄ̃ kɛ́ ápiↄ sↄ̃ á Dii vĩ musu.\FTNT{*}{{\FR 4:1 }{\FT{Ɛfɛ 6.9}}}


\par }{\PP \VS{2}À ázĩa kpa wabikɛa Luawawa, í itɛ̃kɛò ń aà sáaukpaao.

\VS{3}À wabikɛwàwɛ̃ɛ lↄ, aà zɛwɛ̃wɛ̃ɛ wà a yã́ waasokɛ, wí Kilisi asiiyã'ònɛ́. A yã́i wà ma dai kpɛ́u.

\VS{4}À wabikɛmɛɛ mà yã́pi o wásawasa lá à kũ̀ mà owa.

\VS{5}Àↄ ázĩa kũa dↄ̃ Yesusaideↄ guu ń ↄ̃nↄo. Àli yã́ pↄ́ Lua a zɛbↄ̀ɛ́ kɛ.\FTNT{†}{{\FR 4:5 }{\FT{Ɛfɛ 5.16}}}

\VS{6}À tó á lɛgbɛ'i àↄ na, iↄ kã́fĩa vĩ, íↄ yãwea baadewa dↄ̃.


\par }{\SH Lɛzaamá
\par }
{\PP \VS{7}Wá gbɛ̃́ yenzide Tisiki, ma dↄnlɛde zĩkɛndee náaide Dii zĩ guu, a ma baokpaɛ́ píi.

\VS{8}Bee yã́i málɛ aà zĩwá, aà wá kua oɛ́, á nↄ̀sɛ i níni.\FTNT{‡}{{\FR 4:8 }{\FT{Ɛfɛ 6.21-22}}}

\VS{9}Á gbɛ̃do Ɔnɛziũ,\FTNT{§}{{\FR 4:9 }{\FT{Flm 10}}} wá gbɛ̃́ náaide yenzide lɛ́ mↄaànↄ. Aa lakĩi yã́ↄ oɛ́ píi.


\par }{\PP \VS{10}Alisaka pↄ́ wá sãnu kpɛ́u fↄkpàwá ń Baanaba dãuna Maakuo. Wà Maaku yã'òɛ́ kↄ̀. Tó à kà á kĩ́i, à gbãakpaaàzi.

\VS{11}Yesu pↄ́ wì mɛ Yusitu fↄkpàwá lↄ. Yuda pↄ́ wálɛ kpala pↄ́ bↄ̀ Lua kĩ́i zĩ kɛ sãnuↄ lɛ́n we. Aa ma nↄ̀sɛ nìni.

\VS{12}Á gbɛ̃do Ɛpafa,\FTNT{*}{{\FR 4:12 }{\FT{Kls 1.7, Flm 23}}} Kilisi Yesu zↄ̀blena fↄkpàwá. Ìↄ dɛ̃ɛka ń wabikɛaɛ́o gↄↄpii, kɛ́ à e zɛ gbãa, í kàsaakũ, Lua pↄeã i pɛɛwá wásawasa.

\VS{13}Má ò àlɛ zĩkɛɛ́ maamaa á ń Laodisideↄ ń Iɛlapↄlideↄ.

\VS{14}Wá lòotoo yenzide Luku ń Demasio fↄkpàwá.

\VS{15}À fↄkpa wá gbɛ̃́ pↄ́ kú Laodisiↄwa ń Nimfao ń gbɛ̃́ pↄ́ aaì kↄ̃ kãaa aà bɛↄ.

\VS{16}Tó a láɛ bee kyokɛ̀, à kpa Laodisi gãlideↄwa aa a kyokɛ, í ń pↄ́ kyokɛ sↄ̃.

\VS{17}À o Aasipuɛ, aà laaidↄ Dii zĩ pↄ́ wa dàɛwa, i a midɛ.


\par }{\PP \VS{18}Ma Pↄlu mámɛ ma fↄkpaawáɛ bee kɛ̃̀ ń mazĩa ↄo: Ma fↄkpàwá. À to ma kua kpɛ́u yã́ àↄ dↄágu. Lua gbɛ̃kɛkɛɛ́.

\par }